Document ID: /roh_data/filtered/swiss_laws_in_ROHinterleaved.jsonl.gz/3765

This text was translated from EN into Rumantsch Grischun.

The Confederation may finance, in full or in part, the construction, conversion and furnishing of collective accommodation in which the authorities place persons residing in Switzerland on the basis of this Act. The Federal Council shall regulate the procedure, determine the details on ownership and ensure the accommodation is used for its intended purpose. It shall determine the extent to which the amount spent on direct funding by the Confederation on accommodation is charged against the flat-rate payment.

La construcziun, la renovaziun e l’equipament d’alloschis collectivs, nua che las autoritads collocheschan persunas che sa trategnan en Svizra sin basa da questa lescha, pon vegnir finanziads dal tuttafatg u per part da la Confederaziun. Il Cussegl federal regla la procedura e determinescha ils detagls davart las relaziuns da proprietad e davart la garanzia che quests alloschis vegnian duvrads per l’intent destinà. El fixescha, quant enavant che l’import, che la Confederaziun dovra per la finanziaziun directa dals alloschis, è da scuntrar cun la pauschala.